Ismoil Gʻaznaviy. Ismoil Gʻaznaviy — 997-998-yillar oraligʻida Gʻaznaviylar davlatida hukmdorlik qilgan shaxs. Mahmud Gʻaznaviy Somoniylar bilan urushlar olib borayotgan vaqtda, Nishopur hokimi hisoblanar edi. Sabuqtakin 997-yilda vafot etishidan oldin, ikkinchi oʻgʻli Ismoilni oʻzidan keyin taxtga chiqishini vasiyat qildi. Otasining vafotidan keyin, Ismoil Balxga kelib, oʻzini Gʻaznaviylar davlatining sultoni deb eʼlon qildi. Gʻazna jangi. Ukasining oʻzini sulton deb eʼlon qilganini eshitgan Mahmud, Gʻazna taxtiga oʻtirgan ukasi Ismoilga eʼtiroz etib, amakisi Borguz va boshqa ukasi Nureddin Yusufning dastagi bilan Gʻazna ustiga qoʻshin tortdi. Boʻlib oʻtgan jangda Ismoil magʻlubiyatga uchrab, qochib ketgan va bir qal’aga yashiringan. Ammo oz muddat oʻtgach, akasi Mahmudga taslim etilgan va qatl etilgan.